Teatro OlinpegoEl Teatro Ołìnpego de Vicensa el ze on teatro progetà da l'architeto rinasimentale Andrea Palladio inte el 1580. El ze ritegnù in genere el primo esenpio de teatro stàbiłe al cuerto de l'epoca moderna. La realizasion del teatro, a l'interno de un conpleso medieval che ghera zà prima, la ghe ze sta comisionà a Palladio da l'Academia Olinpica par metar in sèna le comedie clasiche. La so costrusion la ze intacà inte el 1580 e i la inaugurà el 3 marso 1585, dopo la costrusion de le famose da parte de Vincenso Scamozzi. Ste struture de legno le ze le uniche d'epoca rinasimentale che ze riva fin ai dì nostri, e le se sa anca conservà ben, par quelo. Inte el teatro i ghe fa oncora deso rapresentasion e conçerti e l'è sta meso inte la lista dei Patrimoni de l'umanità de l'UNESCO, come le altre opere paladiane a Vicensa. El Teatro Olimpego el xe stà l'ultimo laoro de l'architeto Andrea Palladio e el xe ritegnùo uno dei so pi grandi capolavori, insieme a Vila Capra dita , a la Bazèłega Paładiana e al là rente Pałaso Chiericati. El çelebre architeto veneto, rientrà da Venesia inte el 1579, el ga riportà in sta opera i risultati dei so longhi studi sul tema del teatro clasego, basà su l'interpretasion del tratato de Vitruvio e su l'indagine direta de le roìne dei teatri romani, oncora visìbiłi a l'epoca . El teatro el ghe xe sta ordinà a Paladio da l'Academia Olìnpega de Vicensa, nata inte el 1555 con finalità culturali e sientìfeghe, tra le quali ghe jera la promosion de l'atività teatrale. Tra i menbri fondatori de l'Academia ghe jera anca Palladio, che par sta cuà el ga progetà numerosi alestimenti scenici provixori in vari posti de la sità, come se usava in alora, finché inte el 1579 l'Academia la ga otegnùo da la munisipalità la concesion de un posto adatto in dove poder costruir stabilmente un proprio teatro, a l'interno de le vece preson del . El contesto l'era na vecia fortesa de inpianto medieval, pi olte rimanegià e doparà inte el tenpo anca come preson e polveriera prima del so abandono. La costrusion del teatro la xe tacà inte el 1580, el steso anno che Palladio el xe morto, ma i laori i xe sta portè vanti su la base de le so note da so fiol Silla, e i xe finìi inte el 1584, limitatamente a la cavea conpleta de łòxa e al proscenio. Ghe xera quindi el problema de realixar la scena , che la jera stà prevista fin dal prinsipio da l'Academia ma de cui Palladio nol gavea lasà un vero progeto. I ga quindi ciamà Vincenzo Scamozzi, l'architeto visentin piasè inportante dopo la morte del maestro. Scamozzi el ga disegnà le scene lignee, de grande effeto par el so ilusionismo prospetego e la cura del detaglio, costruìe aposta par lo spetacolo inaugurale, fasendo in più calche adatamento e i necesari conpletamenti al progeto de Palladio. A Scamozzi ghe vien inoltre atribuìe le contigue sale dell e dell, oltre che el portal d'ingreso orixenałe. El teatro i la inaugurà el 3 de marso 1585 con la raprezentasion de l' de Sofocle e i cori de Andrea Gabrieli . In sta qua e in altre rare ocasion le scene le xe sta iluminà con un originale e conplicà sistema de iluminasion artificiale, ideà senpre da Scamozzi. Le scene, che le jera sta fate in legno e stucco par un uso tenporaneo, no le xe sta parò mai cavà e nonostante i peregoli del fogo e dei bonbardamenti de le guere le sa miracolosamente conservà fin ai dì nostri, uniche de la so epoca.